Hallo miis liabschta Härzli    he super häsch das bis jetzt gmacht!!! Bis jetzt han i kei anderi Vorschläg.    Ok, danka! freut mii, dass es Diar gfallt!    I ha Mittagspause, Sabrina luegt Färnseh und dr Peter isch im Büro. Dr Rolf hät mi verwöhnt mit Gipfeli, Schoggistängeli, Kaffii dr Blick und bi dr erschte 3 Patiente han i nit emol dörfe go hälfe; er hät mir fascht befohle dass i unte im Privatruum blieb!!!!    Ganz an liaba Chef!!!  Das isch i letschte Zyt oft so: wänn i gärn möcht mit Dir maile oder telefoniere goohts nit und wänn i unerwartet plötzlich ihne ka isch es fascht wien e Ueberrumplig und dänn find i de Fade oder sThema nit.  Isch doch überhaupt nit tragisch, goht doch miar au meischtens aso! So kann i au viiiiiil besser schriiba, wenn Du miar z'erscht griba häsch und i kann auf das antworta und mini Bemerkiga macha :-) !    I ha gmärkt, dass Du Dini Husufgabe nit alli erledigt häsch.... ich weiss Du bisch Stunde dra a all das izrichte wäg de Mails und SMS etc., aber gäll irgend wänn schriebsch mir no worum - obwohl Dus scho schnäll i Expresswort mir gseit häsch - worum Du immer wieder schriebsch: wäge Dir, dank Dir, Du häsch mir dAuge göffnet etc., etc., etc....    Ok! Sorry! Das holend miar aber schnällschtens noch:    Wenn i Diar schriiba, dass i Diar sehr dankbar bin, so isch das tatsächlich au aso. Ohni Dii und üsers letschta gemeinsama Wuchaend wär i immer no zu wiiblicha Gschöpf uf Abwehr, um jo nit "müassa" uf a "Nöchi" i'zgoh. Jedi Fasera vu miinem Körper hät sich zwar immens danoch gsehnt, aber öppis - a riesigs Hindernis - hät mii immer wieder bremst.